Source: https://www.jogiforum.hu/forum/20/45218
Timestamp: 2020-06-01 07:58:53+00:00

Document:
Perköltség megtérítése | fórum | Jogi Fórum ﻿
drbjozsef # 2020.05.29. 17:34
„Amennyiben tartásdíjat is megállapított a bíróság, annak megfizetésétől eltekinthetek-e?”
Ez egy érdekes kérdés. Miért tekinthetnél el?
Kovács_Béla_Sándor # e-mail 2020.05.29. 16:53
Elévül. De hol van ez még az öt évtől?
Dracena # 2020.05.29. 13:44
Aziránt érdeklődöm, hogy a bíróság által megítélt perköltség elévül-e.
Az ítélet szövegrészlete: " A bíróság kötelezi az alperest, hogy fizessen meg a felperesnek 15 napon belül X + áfa, azaz Y Ft perköltséget." A részítélet dátuma 2018.09.21, mely felebezés és annak elutasítása után 2019.11.13-án emelkedett jogerőre.
Ha nem fizet automatikusan az alperes, mi a módja a bekérésnek.
Gyermekfelügyeleti ügyről van szó.
Amennyiben tartásdíjat is megállapított a bíróság, annak megfizetésétől eltekinthetek-e?
Kohida # e-mail 2020.04.29. 05:08
@Karkera
Ha a bíróság számítási hibát vétett, bármikor kérheti a határozat kijavítását. Tudtommal nincs szükség fellebbezésre és az nem is célszerű, ha a bíróság csupán elmatekozott valamit az ítéletben.
Kovács_Béla_Sándor # e-mail 2020.04.22. 14:21
A konkrét összegek nélkül meg nem mondom, hogy jól számolt-e a bíróság. :) Ilyen százalékos értékek mellett kerekíteni is szoktak (leginkább ezerre).
Illeték nem is volt?
oligaliga # e-mail 2020.04.22. 14:19
Összegek nélkül használhatatlan.
Karkera # e-mail 2020.04.22. 13:56
Felperes által megtérítendő összegről van szó.
"Kötelezi a bíróság a felperest, hogy fizessen meg az alperesnek 15 napon belül X.- forint perköltséget."
Az indoklásban ez van:
"A perköltség igény vonatkozásában a bíróság a Pp.77-78.§ alapján döntött. Megállapította, hogy a
felperes 38%-ban, az alperes pedig 62%-ban lett pernyertes figyelemmel arra, hogy a pertárgy értéke
a felperes által előterjesztett érvénytelenségi kereset folytán ...-Ft volt, míg a fenntartott
kárigénye ...-Ft, így összesen ...-Ft volt a teljes pertárgyérték. Ehhez viszonyítottan
állapította meg a bíróság a fenti pernyertesség, pervesztesség arányát."
"Így a pervesztesség-pernyertesség arányára
tekintettel a felperest A.-Ft, míg az alperest B.-Ft ügyvédi munkadíj, perköltség illette
meg melyeket egymásba számítva a bíróság X.-Ft-ban állapította meg a perköltség összegét."
(Így értehető vagy a konkrét összegek nélkül használhatatlan?)
Kovács_Béla_Sándor # e-mail 2020.04.22. 12:11
A rendelkező részben mi van a perköltség viseléről? Szó szerint.
A pernyertesség-pervesztesség arányát expressis verbis meghatározta a bíróság az ítéletben? Azt is írta, hogy az alperes által megtérítendő összeget ez alapján számolta ki?
Karkera # e-mail 2020.04.22. 11:20
A felperes pernyertességi aránya és a költségeinek szorzata adná az őt illető összeget. Ezzel szemben egy magasabb összeg van az ítéletben.
Az alperest illető összeg meg sincs jelölve, bár a pernyertességi arányból és az alperes költségei szorzatából kiszámítható, tehát nem kérdéses, hogy mennyi.
Az ítélet végén pedig fel van tüntetve egy összeg, amit az alperes felé meg kell fizessen a felperes, de ez az összeg sehogy sem jön ki a fenti számok egymásba számításából.
Ez elég furcsa, hogy számítási hiba esetén sem jár vissza illeték.
Kovács_Béla_Sándor # e-mail 2020.04.22. 10:08
Konkrétan mi a hiba?
(Az illeték egyébként nagyon ritkán jár vissza.)
Karkera # e-mail 2020.04.22. 09:49
Elsőfokú polgári per ítéletében a perköltség számítása hibás véleményem szerint (a mi kárunkra).
Ha csak ezt a részét fellebezem az ítéletenek és nekem van igazam, akkor a fellebbezési illeték visszajár? Azért fontos a kérdés, mert a hiba mértéke és a fellebbezési illeték kb. kiegyenlítik egymást, tehát amit megnyerek az esetleges helyesbítésen, azt az illetékkel el is veszteném.
(A perben alperesek vagyunk, ha ennek van jelentősége.)
gerbera317 # e-mail 2020.04.09. 22:41
Aha. Azt hittem, alperes voltál. Szóval te vagy a felperes. Belekezdeni is kár volt. Nagy kamu az érvénytelenség megállapítására irányuló perek sikere, de ugyanígy a felmondás hatálytalanságára irányuló perek sikere is. Van itt egy topik, amelyik csak erről szól. Te is belementél, és vesztettél. Nem lehet büntetlenül vitazni egy olyan szerződés érvényességét, aminek a megkötését eleve te kezdeményezted, és amit a végén mint akaratoddal mindenben megegyezőt, aláírtál.
editrol # e-mail 2020.04.09. 14:22
Pervesztés tárgya: devizahitel szerződés érvénytelensége. " nem mintha a kérdésemhez tartozna de tudom hitelt vissza kell fizetni" 10 millió ft hitel 17,5 millió visszafizetés és még tartozom 14 millióval na ez a valóság"
gerbera317 # e-mail 2020.04.09. 09:41
Az aranyos, hogy csak a perköltség megfizetése okoz fejtörést.
Csak puszta kíváncsiságból kérdezem: mi a pervesztés tárgya? Tán nem akartad viselni a zöld nyakkendőt, és erre kötelezett most a bíróság?
rigoz # e-mail 2020.04.08. 19:59
Tisztelt editrol!
Az adóhatóság az állam által előlegezett költség megfizetése tárgyában fog küldeni Önnek fizetési felszólítást, mely kézbesítésétől számított 30 napon belül kell az abban meghatározott módok egyikén megfizetnie azt.
Az OTP Bank javára megítélt perköltség megfizetésével kapcsolatban javasolt azonban, hogy keresse meg a bankot, illetve a jogi képviseletet ellátó ügyvédet, ügyvédi irodát írásban ezzel kapcsolatban, annak hiányában pedig utalja el a bank székhelycímére postai kifizetési utalványon ("rózsaszín csekk") azt.
editrol # e-mail 2020.04.08. 19:33
Az lenne a kérdésem, hogy pert veszítettem az OTp bankkal szemben. Megjött a bírósági végzés, hogy az OTp felé ill a magyar állam felé fizessem meg a költségeket. A kérdésem az, hogy fog küldeni nekem az OTp ill a nav levelet( hová utaljam stb),mert ugye a végzés semmi fizetési módot nem jelöl meg.
Kovács_Béla_Sándor # e-mail 2020.03.06. 00:30
Ugye, csak viccelsz? Nem jogerős ítéletre miért fizetne bárki is?
Ronnie2 # 2020.03.05. 23:57
Tisztelettel érdeklődnék, hogy I. fokon pernyertesség esetén megítélt perköltséget a vesztes fél milyen esetben köteles elutalni? Minden esetben vagy fellebbezés esetén nem? Várom a szíves válaszokat köszönettel!
Tisztelettel érdekl?dnék, hogy I. fokon pernyertesség esetén megítélt perköltséget a vesztes fél milyen esetben köteles elutalni? Minden esetben vagy
Kovács_Béla_Sándor # e-mail 2019.06.25. 07:44
Attól függ, mit jelent a rosszul számolni. Szerencsés esetben nem kizárt a kijavítás. Az azért egyszerűbb.
rigoz # e-mail 2019.06.25. 07:22
Tisztelt Egérke4955!
Az ítélet elleni fellebbezési jog keretében lehet emiatt jogorvoslattal élni.
Egérke4955 # e-mail 2019.06.24. 23:29
Milyen eljárás szükséges, akkor ha ítéletben a perköltség értékét helytelenül(rosszul) számolták ki. Az idő rövidsége miatt mielőbbi választ kérnék.
Kovács_Béla_Sándor # e-mail 2018.12.11. 17:05
Az alperest kérdezd.
hansa # e-mail 2018.12.11. 15:12
Felperesként pernyertesek ill.pervesztesek lettünk egy polgári eljárásban.
A bíróság egyetemlegesen kötelezett,hogy 15.napon belül fizessünk az alperesnek perköltséget.Betegség miatt munka nélküli vagyok,évek óta nincs jövedelmem.Van rá lehetőség,hogy a rám vonatkozó perköltség méltányosságból történő részbeni vagy teljes elengedésére.
ObudaFan # e-mail 2018.10.17. 22:27
„Úgy hallottam, hogy 2018 januártól az alperesnek állnia kell a perköltség felét, igaz ez?”
A közös tulajdon megszüntetése iránti perben is a felperes előlegezi az illetéket (kivéve, ha költségkedvezményben részesül, ami a pertárgyérték miatt ebben a pertípusban nem ritka) és a bizonyításra köteles fél előlegezi a bizonyítással kapcsolatos költségeket. A per végén pedig a bíróság a költségeket megosztja a felek között.
Erről a pertípusról bővebben itt: https://biroigyakorlat.blog.hu/…kapcsolatban
ObudaFan # e-mail 2018.10.17. 18:20
A tulajdonostársak közti vitában is a bíróság dönt. De ha van ügyvéded, akkor célszerű lenne vele konzultálni, mert ő részleteiben ismeri az ügyet, ezek alapján az egy-egy mondatok alapján meg nem lehet sokat mondani.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság